Jelaskan Perkabungan dan istiadat penghormatan dari Kemangkatan dan pemakaman Raja Bhumibol Adulyadej dalam bahasa melayu

Pada 14 Oktober 2016, jasad mendiang raja berangkat menggunakan sebuah van dari Hospital Siriraj ke Istana Perama. Jasad baginda berangkat meninggalkan Pintu 8 hospital sekitar pukul 16:30. Sementara perarakan mayat mendiang baginda melalui Jalan Arun Ammarin, Jambatan Phra Pin Klao dan Jalan Ratchadamnoen, ramai orang Thai, kebanyakannya berpakaian serba hitam dan kebanyakan mereka bersedih tersedu-sedan terbuka, memberi penghormatan. Diketuai oleh Somdej Phra Vanarata (Chun Brahmagutto), ketua sami Wat Bowonniwet Vihara, van yang membawa mendiang raja memasuki istana melalui Pagar Thewaphirom. Pada keberangkatan tiba di istana, jasad baginda mendiang raja telah diberi upacara persiraman, diketuai oleh putera mendiang raja, Raja Vajiralongkorn. Peristiwa ini disiar secara langsung ke udara di televisyen oleh perkhidmatan televisyen Thailand.

Kerajaan mengisytiharkan tempoh berkabung setahun untuk Bhumibol. Rakyat diminta supaya tidak mengadakan atau menyertai "acara meriah" dan hiburan selama 30 hari selepas kemangkatan baginda. Oleh itu, banyak acara termasuk sukan telah dibatalkan atau ditunda (seperti musim bola sepak Liga Thai yang ditamatkan sepenuhnya). Pusat hiburan seperti pawagam, kelab malam dan teater tutup atau memotong waktu operasi pada tempoh berkabung. Ini mendatangkan kebimbangan dalam kalangan industri pelancongan Thailand yang berasa bahawa suasana negara dan pembatalan acara-acara akan mengurangkan minat untuk melawat Thailand.

Sebaik sahaja diumumkan kemangkatan baginda, semua stesen TV menggantungkan siaran biasa untuk menayangkan rancangan istimewa daripada khidmat gabungan televisyen (Television Pool of Thailand) yang terdiri daripada filem, video dan foto hitam putih Bhumibol serta liputan acara diraja. Saluran antarabangsa tidak terkecuali dari tergantung siaran. Selepas perarakan jasad pada 14 Oktober 2016, saluran TV terus menayangkan siaran penghormatan sehingga tengah malam, kemudian dibenarkan bersiaran biasa. Akan tetapi sepanjang 30 hari pertama berkabung, semua saluran dilarang menayangkan rancangan yang bercirikan "sebarang unsur hiburan, menari, keriangan, keganasan, kebiadaban atau luahan perasaan yang berlebihan", mahupun sebarang maklumat tidak rasmi, spekulasi atau kritikan yang berkaitan dengan mendiang raja mahupun pewaris takhta. Kebanyakan penggiat media dan laman web tempatan memakai rupa hitam putih.

Orang awam dibenarkan untuk mengambil bahagian dalam upacara persiraman yang simbolik di hadapan potret mendiang raja baginda di Balai Sahathai Samakhom di dalam Istana Perama kemudian pada hari itu.

Para orang kenamaan asing yang memberi penghormatan terakhir:

Upacara sembahyang khas seluruh negara di semua tokong Buddha bersama dengan satu upacara peringatan hari ke-100 umum telah diadakan untuk menandakan tanda 100 hari semenjak kemangkatan mendiang baginda pada 20 Januari 2017 bersama DYMM Raja Vajiralongkorn mengetuai upacara kebangsaan ini.

Pada 28 Februari 2017, satu istiadat "Kong Tek" (berpahala) Diraja khas telah diadakan, diketuai oleh DYMM Raja Vajiralongkorn di Balairung Seri Dusit Maha Prasat dan telah dipimpin oleh para sami dari masyarakat Buddha Cina Thai di kawasan Bangkok. Upacara sembahyang ini selaras dengan upacara dan adat resam Buddha Cina berhubung dengan mendiang baginda raja. Istiadat Kong Tek ini ialah istiadat agama Buddha yang unik kepada orang Cina. Dalam istiadat ini, mendiang raja, bersama dengan barang-barang peribadi dan persalinan baginda, telah dipindahkan mengikut adat istiadat ke kehidupan seterusnya, dengan doa sembahyang dan dikir Buddha yang khas yand dinyanyikan oleh para sami Buddha. Istiadat ini tidak pernah berlaku sebelum ini kerana ini merupakan kali pertama upacara sebegini diadakan untuk mana-mana ahli kerabat diraja Thai dalam kapasiti yang rasmi.